《同萧亭舅氏晚坐石帆亭听瀑 其一》
清代·王启涑

葱翠满西城，园林媚光景。女墙斜照明，春空霭云影。

竹啸与松吟，众妙独心领。喷薄匹练飞，洞澈毛发冷。

相对涤烦襟，如遇谷帘境。乐此遂忘机，陶然万虑屏。

作者简介：王启涑，字清远，山东新城人。官茌平教谕。有《西城别墅诗》、《茌山诗存》、《因继集》、《闻诗堂小稿》、《读书堂近草》。